Myrskyluodon Maija (elokuva)

Myrskyluodon Maija () on vuonna 2024 ensi-iltansa saanut suomalainen historiallinen draamaelokuva, jonka on ohjannut ja käsikirjoittanut Tiina Lymi. Elokuva perustuu Anni Blomqvistin viisiosaiseen Myrskyluoto-romaanisarjaan (1968–1973). Ahvenanmaalle sijoittuva elokuva kertoo Maijasta, joka kohtaa aviomiehensä Jannen kanssa elämän haasteet ja vastoinkäymiset Myrskyluodon saarella 1800-luvulla. Elokuvan päärooleja näyttelevät ruotsalaiset Amanda Jansson ja Linus Troedsson. Elokuvassa näyttelevät myös muun muassa Jonna Järnefelt, Tobias Zilliacus ja Amanda Kilpeläinen Arvidsson.
Elokuvan ovat tuottaneet Hanna Virolainen, Jukka Helle ja Markus Selin Solar Filmsistä, ja sen levittäjä on Nordisk Film. 

Pääosin Ahvenanmaalla kuvattu elokuva on yksi Suomen elokuvahistorian kalleimmista elokuvista neljän miljoonan euron budjetillaan. Tämä on ensimmäinen elokuvasovitus Blomqvistin Myrskyluoto-romaaneista, joista on aiemmin tehty samanniminen televisiosarja (1976).

19. tammikuuta 2024 ensi-iltansa saanut elokuva valittiin Götebörgin ja Rotterdamin elokuvafestivaalien ohjelmistoon. Suomessa se on yli 470 000 katsojalla vuoden 2024 katsotuin elokuva. Se on Suomessa eniten katsojia saanut ruotsinkielinen elokuva vuonna 1972 alkaneen tilastoinnin aikana sekä naisten ohjaamista suomalaisista elokuvista vähintään tilastoidun ajan ja luultavasti myös kaikkien aikojen katsotuin.Niko Jutila: Tiina Lymi ja Myrskyluodon Maija rikkoivat pari katsojaennätystä Elokuvauutiset 14.5.2024. Viitattu 19.5.2024. Elokuva sai seitsemän Jussi-palkintoa muun muassa parhaasta elokuvasta, parhaasta ohjauksesta ja parhaasta pääosasta.

 Näyttelijät 

 Tuotanto 
 Esituotanto 
Maaliskuussa 2020 kerrottiin Markus Selinin aikeista tehdä elokuvasovitus Myrskyluoto-romaaneista. Tällöin kerrottiin Tiina Lymin ohjaavan elokuvan. Syyskuussa 2022 Variety-lehti kertoi ruotsalaisen Amanda Janssonin valinnasta elokuvan päänäyttelijäksi. Lehti kertoi elokuvassa näyttelevän myös muun muassa Linus Troedsson, Jonna Järnefelt, Tobias Zilliacus, Amanda Kilpeläinen Arvidsson sekä brittiläiset Tony Doyle ja Desmond Eastwood. Helmikuussa 2023 julkaistiin ensimmäinen kuva päänäyttelijöistä Janssonista ja Troedssonista.

Suomen elokuvasäätiö myönsi elokuvalle 920 000 euron tuotantotuen. Ahvenanmaan maakunnan hallitus päätti tukea elokuvan tuotantoa 300 000 eurolla sillä ehdolla, että se kuvattaisiin osittain Ahvenanmaalla.Petter Lobråten: Kommer Stormskärs Maja hem med 300.000 euro?  Ålandstidningen 31.1.2022. Viitattu 19.1.2024. Elokuvan 4,4 miljoonan budjetti on lähes kolme kertaa enemmän kun keskimääräinen elokuvabudjetti Suomessa. Iso budjetti mahdollisti muun muassa virtuaalisen brittiläisten laivaston ja Turun kaupunkikuvista tietokoneella poistetut modernit yksityiskohdat.

 Kuvaukset 
Elokuva kuvattiin kolmena vuodenaikana pääosin Ahvenanmaalla vuosina 2022–2023. Keväällä 2023 elokuvan markkinakohtausta kuvattiin Turun vanhalla suurtorilla ja kuvauksiin osallistui yli sata avustajaa. Elokuvaa kuvattiin myös Angel Filmsin studiolla Helsingissä. Kuvauspäiviä elokuvalla oli 47.

 Musiikki 
Elokuvan musiikin on säveltänyt Lauri Porra ja musiikin esittää Sinfonia Lahti. Elokuvassa kuullaan myös Lasse Mårtensonin säveltämä tunnuskappale 1970-luvun televisiosarjasta. Elokuvan ohjaaja-käsikirjoittaja Tiina Lymi kertoi elokuvan tuotannosta tulleen vahva toive tunnusmusiikin käytöstä elokuvassa.

 Vastaanotto 
 Katsojat Suomessa 
Elokuva keräsi ensi-iltaviikonloppunaan 45 931 katsojaa, joka on 2020-luvun parhaimpia suomalaisia avauksia. Viidessä viikossa elokuva oli kerännyt yli 300 tuhatta katsojaa ja nousi katsotuimmaksi kotimaiseksi elokuvaksi 2020-luvulla. Elokuva sai Suomen elokuvateattereissa lähes 470 tuhatta katsojaa ja 2000-luvulla vain Tuntematon sotilas (2017) on kerännyt enemmän katsojia.

 Arvosteluja 
 KarjalainenJussi Virratvuori      KulttuuritoimitusMaija Kääntä      Film-o-holic.comRiku Lehtoranta      EpisodiJouni Vikman      Helsingin SanomatPertti Avola    HufvudstadsbladetSara Ehnholm Hielm    

 Jussi-palkinnot 
Elokuva sai yhdeksän Jussi-ehdokkuutta parhaasta elokuvasta, ohjauksesta, pääosasta (Jansson), sivuosasta (Troedsson), kuvauksesta, musiikista, leikkauksesta, äänisuunnittelusta ja lavastussuunnitelusta.

Jussi-palkinto Vuosi Kategoria Ehdokkaat Voitto/EhdokkuusJussi-palkinnot 2025 Parhaan elokuvan Jussi Tuottajat Jukka Helle, Hanna Virolainen, Markus Selin   Parhaan ohjauksen Jussi Tiina Lymi   Parhaan pääosan Jussi Amanda Jansson  Parhaan sivuosan Jussi Linus Troedsson  Parhaan kuvauksen Jussi Rauno Ronkainen  Parhaan musiikin Jussi Lauri Porra  Parhaan leikkauksen Jussi Joona Louhivuori  Parhaan äänisuunnittelun Jussi Kirka Sainio  Parhaan lavastuksen Jussi Otso Linnalaakso  Yleisön suosikkielokuva  

 Katso myös 
 Oolannin sota

 Lähteet 

 Aiheesta muualla 


Luokka:Vuoden 2024 suomalaiset elokuvat
Luokka:Suomalaiset romaaneihin perustuvat elokuvat
Luokka:Tiina Lymin ohjaamat elokuvat
Luokka:Suomalaiset sotadraamat
Luokka:Suomalaiset romanttiset elokuvat
Luokka:Suomalaiset historialliset elokuvat
Luokka:Solar Filmsin elokuvat
Luokka:Jussi-palkitut elokuvat